Прилеп - Википедија

# Прилеп

### Од Википедија, слободна енциклопедија

Прилеп

(Грбот на Прилеп)

(Панорама на градот Прилеп, сликана од Марковите Кули)

Општина: | Прилеп
Површина: | 1675 km²
Надморска височина: | 620 – 650 m
Население: | 66246 жители попис 2002
Поштенски код: | 7500
Повикувачки број: | 048
Општински код: | ПП
Латитуда: | 41° 20' N
Лонгитуда: | 21° 33' E
Градоначалник: | Марјан Ристески

Чаршијата и Саат-кулата во Прилеп

Прилеп (други форми: Parleap, Pirlepe и Perlepe) е град од 73 925 жители, покрива 1 675 квадратни километри во северниот дел на Пелагонија во јужниот дел на Република Македонија. Прилеп е дел од Општина Прилеп и до него се стасува преку М5/Е65. Се наоѓа на само 128 km (воздушна линија) од главниот град Скопје и на 32 km од Крушево. Прилеп е познат како “градот под Марковите Кули“ поради неговата близина до Кулите на легендарниот херој Крали Марко (во Прилеп нарекуван како Крале Марко).

## [уреди] Население

Во Прилеп живеат 66246 жители (попис 2002 година), а етничкиот состав е следниов:

- Македонци 61320 (92,56%)
- Албанци 21
- Турци 123
- Роми 4372 (6,60%)
- Власи 16
- Срби 151
- Бошњаци 17
- останати 226

Градот Прилеп има поволна демографска слика, бидејќи бројот на неговото население бележи константен прираст од околу 1000 жители на секој попис.

## [уреди] Потекло на името Прилеп

Според Марко Цепенков до престолнината на Кралe Марко Варош почнале да доселуваат луѓе и да градат куќи кои биле прилепени до ѕидините на Варош. Новиот град изгледал како ПРИЛЕПен на Варош па оттаму го добил името Прилеп.

## [уреди] Стопанство

Прилеп е центар на производство на високо квалитетен тутун и цигари, метало преработувачка, електронска, дрвна, текстилна, прехрамбена и мермерна индустрија (рудникот “Сивец“).

Тутунот е еден од Прилепските традиционални култури што успева во Македонската клима. Многу од големите светски производители на цигари го користат Прилепскиот тутун откако ќе се обработи во нивните локални фабрики. Кога во Прилеп бил основан Институтот за Тутун за креирање на нови видови тутун, тоа било прв пример за примена на генетиката во земјоделството на Балканот.

Повеќето жители на Прилеп опстојуваат со производство на тутун, кој потоа се откупува од Тутунскиот Комбинат во Прилеп.

## [уреди] Културата во Прилеп

Ѕвездички

- Институтот за старословенска култура е лоциран во Прилеп.
- Секоја година во октомври Интернационалниот детски музички фестивал "Ѕвездички" ги здружува децата од целиот свет.
- Секоја година се одржува Меѓународната Уметничка Колонија
- Професионалниот Театарски Фестивал кој се одржува во чест на првиот модерен македонски автор на драми, Војдан Чернодрински, кој бил роден во Прилеп.
- Манастирот во Зрзе и манастирот “Св. Архангел Михаил“, кои имаат фрески од XII и XIV век, се значајни знаменитости на културата во Прилеп.
- Исто така е важен манастирот “Трескавец“, кој се наоѓа на падините под врвот Златоврв и каде се снимени дел од сцените на филмот “Пред дождот“ на Милчо Манчевски.

## [уреди] Уметност и архитектура

Саат кулата во Прилеп (ноќе)

Постојат неколку антички знамениторсти во Прилеп вклучувајќи една кај Маркови Кули, црквата “Св.Никола“ од XIII век, црквата “Св. Успение Богородично“ (“Трескавец“), црквата “Св. Преображение“ и “Могилата на Непобедените“, споменик во чест на жртвите од фашизмот кој се наоѓа во централниот парк на Прилеп. Познато е дека постои голем римски некрополис и каде се најдени голем број на ѕидини. Римски рушевини се наоѓаат и блиску до Варошкиот Манастир, изграден во стрмните падини на ридот, каде подоцна е населена средновековна заедница. Голем број на рано римски гробници, некои со скулптурни релјефи на починатите или од “тракијскиот јавач“ и други споменици од официјална природа, се наоѓаат во двориштето на црквата под јужната падина на Варош. Некои од најголемите споменици биле изградени во ѕидовите на црквата.

Најважниот антички споменик е стариот град Стибера ситуриран во ридот Бедем близу Чепигово, во централниот дел на Пелагонија.

Манастирот Трескавец, е изграден во XII век во планините на 10км северно од Прилеп, под Златоврв, на работ на мала висорамнина околу 1100 метри надморска висина. Други инскрипции во Трескавец вклучуваат неколку римски творби од I век посветени на Аполон. Старата тврдина била користена од Римјаните, а подоцна Византијците. Во средновековието, Крале Марко ја обновил цитаделата, правејќи ја важна воена тврдина. Дури и Цар Самуил дошол таму по поразот на Беласица во 1014 година.

## [уреди] Населби во Прилеп

- Али Чаир
- Багеска Ограда
- Марино Маало
- Рид
- Сточен пазар
- Точила
- Тризла
- Џогдере
- Шарена Чешма

## [уреди] Личности

- Крале Марко - средно-вековен македонски владетел
- Марко Цепенков - македонски преродбеник, еден од најголемите собирачи на народно творештво
- Ѓорче Петров - македонски револуционер, еден од раководителите на ЦК на ВМРО
- Пере Тошев - македонски револуционер, еден од најзначајните членови на ЦК на ВМРО
- Методија Андонов - Ченто - прв претседател на АСНОМ
- Кузман Јосифоски - Питу - главниот македонски национален раководител и организатор на антифашистичкото ослободително движење за време на НОБ, познат како вториот Гоце Делчев
- Методија Шаторов - Шарло - македонски комунист, национален деец и борец за самостојна македонска држава
- Мирче Ацев - македонски народен херој од НОБ

## [уреди] Надворешни линкови

- Официјален веб-сајт на град Прилеп
- Стопански адресар на град Прилеп
- Прилеп @ macedonia.cjb.net
- http://www.asterisks.com.mk - Официјален веб-сајт на "Ѕвездички"
- Прилепскиот Тутун
- Информации за Прилеп
- Прилеп на cybermacedonia.com
- Навивачки Клуб Мајмуни Прилеп

| Оваа статија поврзана со Македонија е никулец. Може да помогнете со тоа што ќе ја проширите.

в·р·у
Градови во Република Македонија

Берово · Битола · Богданци · Валандово · Велес · Виница · Гевгелија · Гостивар · Дебар · Делчево · Демир Капија · Демир Хисар · Кавадарци · Кичево · Кочани · Кратово · Крива Паланка · Крушево · Куманово · Македонски Брод · Македонска Каменица · Неготино · Охрид · Пехчево · Прилеп · Пробиштип · Радовиш · Ресен · Скопје · Струга · Струмица · Свети Николе · Тетово · Штип

Преземено од "http://mk.wikipedia.org../../../%D0%BF/%D1%80/%D0%B8/%D0%9F%D1%80%D0%B8%D0%BB%D0%B5%D0%BF.html"

Категории: Македонија | Македонски градови | Македонски никулци

##### Views

- Статија
- Разговор
- Тековна верзија

##### Пребарај

##### Други јазици

- Български
- Dansk
- Deutsch
- English
- Suomi
- Hornjoserbsce
- Lietuvių
- Latviešu
- Nederlands
- Polski
- Română
- Srpskohrvatski / Српскохрватски
- Српски / Srpski
- Svenska
- Türkçe